soniamoya

Càntara
2019-04-27 12:00 - 20:00 UTC | Biblioteca Lambert Mata (Ripoll)
Càntara és un llibre inesperat. Germinat durant la preparació de l’espectacle Pas – inaugural dels Ponts de Cultura – i madurat en els mesos posteriors, Càntara és el quart recull de Sònia Moya. L’autora s’impregna de la varietat connotativa i poètica de la imatge del pont, que és símbol de diàleg, atreviment o possibilitat, i pareix aquest llibre de poemes que li han sobrevingut i s’han instal·lat a casa seva.

Càntara és també el nom de l’espectacle que comparteix amb María Di Pace, música, compositora i productora bagenca d’origen argentí, que cobreix els poemes de paisatges sonors i melodies especialment composades per l’espectacle, que es va estrenar al Tocats de Lletra i en el marc de MCCC18.
